**Lähteülesanne „Pedeli I paisjärve (Veskijärve) ümbruse maastikukujundusprojekti tellimine“**

1. **Eesmärk ja taust**

Eesmärgiks on projekti „Valga-Valka kaksiklinna puhkeala arendamine“ raames leida terviklik ruumiline lahendus Valga linnas Pedeli Veskijärve (VEE208541) ümbrusele.

Projektiga „Valga-Valka kaksiklinna keskuse arendamine“ on hiljuti uue ruumilise lahenduse ning funktsiooni saanud järve läänepoolne osa.

Maastikukujundusprojekti Hangitava töö eesmärgiks on koostada maastikuarhitektuuriline ehitusprojekt, mis seoks Veskijärve ümbruse ühtseks tervikuks ning seeläbi muuta ala mitmekesisemaks, kaasaegseks ja esinduslikuks avalikuks ruumiks, mis pakub meeldivat ja turvalist olemist ning tegevusvõimalusi igas vanuses inimesele igal aastaajal.

1. **Ala ja kontaktala**

Projekteeritav ala asub Valgamaal Valga vallas Valga linnas katastriüksusel Pedeli virgestusala 1 (katastritunnus 85401:003:3021). Ala suurus on 4,6 ha, sellest 1,6 ha on veekogu (vt. joonis 1). Alal ei paikne hooneid ega rajatisi, mis oleks kantud riiklikusse ehitisregistrisse. Veskijärve Tartu tn poolsel kalda alal asub reovee ülepumpla, teisel pool järve kalda alale on rajatud mänguväljakud.

Pedeli jõele rajatud Pedeli paisjärved kuuluvad linna suurima virgestusala koosseisu, olles selle keskseteks elementideks. Pedeli virgestusala on linnaelanike ja külastajate seas väga hinnatud, pakkudes mitmekesiseid võimalusi vaba aega veeta, harrastada tervisesporti ning nautida loodust keset linna. Paisjärvi ääristavad jalgsi, jalgratta või rulluiskudega liikumiseks kergliiklusteed kogupikkusega 4 km. Kergliiklusteed on osaliselt valgustatud, et ala oleks võimalik kasutada ka pimedal ajal. Paisjärvede vahetus läheduses asub mitmeid väiksemaid puhkekohti, mänguväljakuid, palliplatse ning muid vaba aja veetmisega seotud rajatisi.



*Skeem 1 Ala asukoha skeem (kasutatud aluskaart - Maa-ameti kaardirakendus https://xgis.maaamet.ee/)*

* *Sinise viirutusega - maastikukujunudsprojektiga hõlmatav ala*
* *Kollase viirutusega - analüüsitav kontaktala*

Kontaktala moodustavad:

* haljastatud ning sportimisvõimalusi pakkuv Valga-Valka kaksiklinna keskus (Raja tn 12 ja Tartu tn 2a) ning väärikas ajalooline Ramsi vesiveski (Tartu tn 2)
* Lätis Valka linnas Pedele paisjärv Sēlija ja Ramsi sildade vahemikus ning selle ümbrus, mille kohta on valmimas välisruumi ehitusprojekt
* Jõekääru järv (VEE2085420) ja selle ümbrus
* peamiselt suuremate ürituste ajal kasutuses olev parkla (Pärna pst 17a)

Naaberkruntidel paiknevad:

* elamud, mille akendest avanevad vaated alale
* tööstus- ja tootmishooned, mis ümbritsetud piirdeaedadega



*Skeem 2 piirkonna krundijaotuse skeem (kasutatud aluskaart - Maa-ameti kaardirakendus https://xgis.maaamet.ee/)*

1. **Piirkonna ajalugu**

Valga ja Valka linnade ühiseks eelkäijaks on kaubateede keskmesse tekkinud asula Walco. 1584. aastal sai Valga Poola kuningalt linnaõigused.

1783. aastal sai Valga maakonnalinnaks, sest senistest Võnnu ja Riia maakonna osadest moodustati kreis.

Olulise tõuke linna arengule andis 1889. aastal avatud raudtee. 1896-1902 lisandus veel kitsarööpmeline raudtee, tekkis ühendus Tallinna, Pärnu, Mõisaküla, Viljandi, Paide ja Aluksnega. Liiklusolude paranedes linnamajandus aktiviseerus ja elanikkond kasvas. 1897. aasta alguseks oli Valga elanike arv 10 896 elanikku. Märkimisväärsematest tööstusettevõtetest paiknesid siin raudteetöökojad ja linaketrusvabrik.

1919. aastal jaotati linn kaheks. 1920. aastal Valgamaa moodustamisega sai Valga maakonnakeskuseks.

1920-30ndate aastate suuremateks tööstusettevõteteks linnas olid õlle- ja liköörivabrik, villatööstus, saekoda, elektrijaam, tapamaja ja raudtee tehased.

II maailmasõjas said kannatada linna raudteesõlm ja Valga kesklinn.

Nõukogude perioodil asusid Valgas kauba- ja reisijaam, külmvagunite depoo ja Tapa veduridepoo Valga tsehh. Peamisteks tööstusharudeks olid toiduainetetööstus, kergetööstus, puidu- ja mööblitööstus. Valga Teraviljakombinaat oli regioonis tuntud jõusöödaga varustaja.

Eesti taasiseseisvumisega 1991. aastal lakkas olemast Valga koht endises Nõukogude Liidu majanduskompleksi tööjaotuses. Piirirežiimi kehtestamine Eesti ja Läti vahel katkestas kahe linna ühtse sotsiaal-majandusliku arengu. See hakkas aga taastuma seoses [Schengeni lepinguga](https://et.wikipedia.org/w/index.php?title=Schengeni_leping&action=edit&redlink=1) liitumisega, mil kadusid piirangud ühest riigist teise liikumisel.

1. **Koostatud projektid ja uuringud ning kehtivad planeeringud**
	1. „Pedeli esimesepaisjärve puhastamine“ põhiprojekt valmib detsember 2021. Koostajaks Kobras AS
	2. Pedeli esimese paisjärve ja Pedeli teise paisjärve süvendamise keskkonnaloa taotluse keskkonnamõju hindamise läbiviimine. KMH aruanne on avalikul väljapanekul, mis kestab kuni 21.11.2021.
2. **Piirkonna arengukava**

Elurikas ja roheline linnakeskkond koos taimede ja loomadega parandab inimeste meeleolu ja tervist, pakub liikumis- ja sportimisvõimalusi. Rohevõrgustiku kõrval tuleb tähelepanu pöörata ka linnakeskkonna sinisele võrgustikule. Sinine võrgustik annab suuremaid võimalusi kliimamuutustega kohanemiseks ja ressursisäästlikumaks majandamiseks sademevete kogumiseks ja ärajuhtimiseks. Samuti annab sinine võrgustik panuse elurikkuse ja elukeskkonna mitmekesistamisele.

Valga Pedeli jõe koridor on ühenduses Valga maakonna rohelise võrgustikuga Jaanikese-Toogipalu koridori kaudu ning linna ümbritsevate Jaanikese ja Toogipalu tugialade metsamassiividega.

Elukeskkonna kvaliteeti saab tõsta läbi avaliku ruumi planeerimise. Kohalikud elanikud väärtustavad head jalgsi liikumise võimalust. Hinnatud on Pedeli järve paiknemine kesklinnas, järveäärne puhkeala ja sealsed kergliiklusteed.

Vastavalt kehtivale Valga linna Üldplaneeringule (kehtestatud Valga Linnavolikogu 25.05.2007.a. määrusega nr 6) on maastikukujundusprojekti ala maakasutuse funktsioon üldmaa.



 

*Skeem 3 Väljavõte Valga linna Üldplaneeringu funktsionaalsete seoste kaardist (kehtestatud 2007, viimati täiendatud 2019)*

Pedeli järvede ümbrus on ja jääb kindlasti ka edaspidi oluliseks kohaks kohalikule kogukonnale ja lähipiirkonna elanikele. Iga-aastastest üritustest viiakse seal läbi triatlonit, mille finišeerimise ala jääb Pedeli Rannajärve (VEE2085450 äärde. Järvede ümbruskond on kohalike elanike igapäevane puhke- ja vaba aja veetmise koht.

1. **Maa-ala iseloomustus**

Maastikuarhitektuurilise ehitusprojektiga hõlmatud ala on Pedeli Virgestusala 1 (katastritunnus 85401: 003: 3021). Valga-Valka kaksiklinna kirde-edela suunaliselt läbivale Pedeli jõele on rajatud Eesti poolele 4 paisjärve ja Lätis (kannab nime Pedele) 2 paisjärve.

Projektalal paikneb Veskijärv (VEE208541). Tulenevalt looduskaitseseadusest on paisjärve kalda piiranguvööndi ulatus 50 m, ehituskeeluvöönd 25 m, veekaitsevöönd 10 m ja veekogu kallasraja ulatus tulenevalt keskkonnaseadustiku üldosa seadusest 4 m põhikaardile märgitud veepiirist. Valga linna üldplaneeringuga on Pedeli jõe (paisjärvede) kallaste ehituskeeluvööndit Tartu tn 2 ja Raja tn 12 vahelises lõigus vähendatud 30 meetrini vastavalt Valga linna Pedeli piiriülese virgestusala detailplaneeringule (kehtestatud 26.05.2006 Valga Linnavalitsuse otsusega nr 20). Maa-ameti kitsenduste kaardirakenduses see info ei kajastu.

Tehnovõrkudest paiknevad alal:

* side maakaabelliin
* madalpinge ja kesk pinge maakaabelliin
* olemasolev ja projekteeritav tänavavalgustuse maakaabelliin
* vee- ja kanalisatsioonitorustik

Pedeli jõe orunõlvadel on vesi 1-3 m sügavusel maapinnast, lammil 0,5-1,0 m sügavusel. Liigniiskel perioodil on vesi maapinnal. Sademerikkal perioodil on osa aladest üle ujutatud.

1. **Pedeli Ülemise järve ümbruse puhkeala maastikukujundusprojekti vajadus**

Pedeli esimese järve ümbruse puhkeala vajab terviklikku avaliku ruumi käsitlust, et kujundada puhkamise ja vaba aja veetmise paik erinevatele elanikkonna gruppidele (sh lapsed, noorukid, pered, eakad)

Järve ümbruse kujundus on eklektiline ja vajab korrastamist. Erinevad maastikuelemendid pole omavahel seotud.

Pole piisavalt istumiskohti, mis limiteerib ala kasutust teatud elanikkonna gruppide jaoks

Samuti pole ala piisavalt jalgrattahoidjaid, mis võimaldaks suurendada puhkeala kasutamist kaugemat tulijatele.

Ühtseks tervikuks sidumist vajavad ka kontaktvööndisse jääv:

* Valga-Valka kaksiklinna keskuse ala
* uus maastikukujunduse lahendus Lätis Valka Pedele järve ümbruses
* peamiselt suuremate ürituste ajal kasutuses olev parkla (Pärna pst 17a)
* Pedeli Keskmise järve ümbruse olemasolev lahendus
1. **Alusmaterjalid**

Projekteerimisel arvestatavad alused ja lähtematerjalid

* „Valga-Valka kaksiklinna kesklinna rajatiste ehitusprojekt“, töö nr IN1601
* Ramsi vesiveski, Tartu tn 2, konserveerimise põhiprojekt ja konserveerimistööd
* Koostamisel „Varžupītes un Pedeles upes atpūtas zonas būvprojekta izstrāde“
* Geodeetilise alusplaani edastab projekteerijale tellija.
* Alal on kehtivad detailplaneeringud DP2004-005, DP2002-001, DP2010-001, DP2012-002, millega on võimalik tutvuda siit: [Planeeringute register (valgagis.ee)](https://valgagis.ee/portal/apps/opsdashboard/index.html#/939dd26d43b84687b5d249d885690f64)
1. **Üldised tingimused maastikukujundusprojekti lahendusele**
	1. Eesmärgiks on leida terviklik ruumiline lahendus Pedeli esimese järve ümbruse haljasalale, kus on kaasaegse kujundusega puhkealal loodud võimalused mängimiseks, liikumiseks ja puhkamiseks aastaringselt. Kujunduslahenduse disain ning haljastus peaks olema meeldiv ja atraktiivne inimeste liikumise tasapinnalt tunnetades.
	2. Lahendus peab sobituma keskkonda ning arvestama koostatavate projektidega.
	3. Maastikukujundusprojektiga ei muudeta olemasolevat teede ja tänavavalgustuse (osaliselt veel projekteerimisel) lahendust.
	4. Kujundusprojekti koostamisel lähtuda printsiipidest:
		1. looduslikud ja kestvad materjalid
		2. hilisem võimalikult vähene hooldusvajadus (pikaajaliselt säästlik)
		3. tagatud on kasutajate võimalikult suur mugavus ja ohutus
		4. pinnase kohatine liigniiskus ning selle oskuslik (ära)kasutamine kujunduse kavandamisel
		5. pinnase reljeefi esiletoomine ala põhjapoolses küljes
2. **Haljastus**

Ootused maastikukujundusprojekti koostamisel haljastuslikule lahendusele:

* 1. kavandatud haljastus peab olema mitme-rindeline ja liigiliselt mitmekesine. Taimmaterjali valikul arvestada kohaliku klimaatiliste eripäradega ja olemasoleva haljastusega.
	2. liigipõhiste kasvutingimuste tagamisel näha ette pinnase toitainete osakaalu suurendamine või vähendamine
	3. leida nutikad lahendused liigniisketele aladele. Lahendusest tulenevalt kavandada dekoratiivseid istutusi märgala- ja kaldataimedega
	4. istutusalade projekteerimisel plastiku sisaldusega istutuskangaid (vmt) mitte kavandada
	5. vältida intensiivselt (agressiivselt) levivate taimeliikide kavandamist
	6. vähendada sagedase niitmisvajadusega murualasid
	7. taimede valikul eelistada vähenõudlikke püsikuid ja põõsaid, samuti võimalusel kavandada niidualasis
	8. lahenduses esitada selgelt säilitatav ja likvideeritav kõrghaljastus.
	9. kavandatud haljastuse paigutusel arvestada olemasolevate tehnovõrkudega ja tagada juurestikule piisav kasvuruum
	10. taimed peavad olema kättesaadavad lähialalt (Eestist või naaberriikide puukoolidest/aianditest) ja kasvama kohalikes klimaatilistes tingimustes.
1. **Rajatised, inventar, väikevormid**
	1. näidatud on säilitatavate ja kavandatud rajatiste, inventari ja väikevormide paiknemine
	2. ette on nähtud seljatoega pinkide, lihtsasti tühjendatavate prügikastide ja vähemalt kaks jäätmete liigiti kogumise punkti (segapakend, biojäätmed, taarapakend ja segaolmejäätmed), lukustatavate jalgrattahoidjate kujundus ja asukohad
	3. alale sobivate puhke kohtade (nt: piknikukohtade ning aktiivse puhkuse pidamiseks) lahenduste pakkumine
	4. kavandatud välimööbel on funktsionaalne ja vandaalikindel
	5. antud on lahendus maapinna katenditele kogu alal. Katendite valikul on arvestatud kõigi kasutajate mugavust ja ohutust, samuti pikaajalist püsivust, maa-aluste ehitustööde tegemise võimalikkust, materjali ja hoolduse hinda
	6. ette on nähtud huvitav ja mänguline lahendus olemasolevale liikluslinnakule või on kavandatud sellele alale muu aktiivset liikumist soodustav lahendus.
	7. ette on nähtud lahendus parandamaks olemasoleva mänguväljaku kasutusmugavust ja seotust ümbritsevate aladega. Inventari osas muutusti ette nähtud ei ole
	8. Kasutatavad ehitusmaterjalid peavad olema meie kliimavöötmesse sobivad. Materjalide ja õuemööbli valikul arvestada toote pika elukaarega ja võimalusel ka süsinikjalajäljega. Võimalusel eelistada kohalikke materjale.
2. **Vajalikud tööd:**
	1. koostada eskiislahendus Veskijärve (VEE208541) ümbrusele.
	2. kaasata kohalikke elanikke ja huvitatud isikuid, mille raames saavad kohalikud elanikud anda oma sisendi projektlahenduse välja töötamisele. Vajalik läbi viia vähemalt kaks kohtumist. Kohtumiste järel tuleb vormistada kirjalik kokkuvõte kohtumistest. Vähemalt üks kohtumine peab sisaldama esmase eskiislahenduse tutvustamist huvitatud isikutele, et saada tagasisidet esmasele lahendusele ja kontseptsioonile.
	3. koostada ehitusprojekt põhiprojekti staadiumis vastavalt ehitusprojekti standardi EVS 932:2017 kohasele projekteerimistöö osadele: välisruum (sh vertikaalplaneerimine), haljastus, teed, arhitektuuriline väikeehitis.
	4. põhiprojekti kooskõlastab Töövõtja trassivaldajatega.
	5. esitada koos põhiprojektiga töömahtude tabel koos eeldatava ehitusmaksumusega.
3. **Kvalifitseerimistingimused**

Projekteerimismeeskonnas peab olema vähemalt üks vastutav volitatud maastikuarhitekt tase 7 kutsetunnistusega spetsialist.

1. **Hankemenetlus**
	1. Pakkumuse tagatis ei ole nõutud. Alternatiivsed pakkumused ja osalised pakkumused on keelatud. Hange viiakse läbi vastavalt Valga Vallavalitsuse 21. veebruar 2018 määrusele nr 3 „Hankekord Valga vallas“
2. **Pakkumuse maksumus**
	1. Pakkuja esitab pakkumuse maksumuse aadressile hanked@valga.ee. Hinnapakkumise tegemisel peab pakkuja võtma arvesse võimalikku hindade tõusu, tööjõukulusid jms lepingu täitmise käigus muutuda võivaid asjaolusid. Hind ei või olla pakkumise esitamise ega hankelepingu kehtivuse ajal tingimuslik ega sõltuda inflatsioonist, valuutakursi muutustest jms asjaoludest. Hind peab sisaldama kõiki pakkumuse ettevalmistamise ja esitamisega ning hankelepingu täitmisega seotud kulutusi.
	2. Pakkumuse koos tuleb esitada ka maksumuse vorm (lisa 1.)
3. **Pakkumuse vormistamine ja esitamine**
	1. Pakkuja esitab eesti keelse pakkumuse digitaalselt allkirjastatult aadressile hanked@valga.ee hiljemalt 19.11.2021.a.
	2. Pakkuja kannab kõik pakkumuse ettevalmistamise ning esitamisega soetud kulud.
	3. Pakkuja võtab enda kanda pakkumuse õigeaegse esitamise kogu riski, kaasa arvatud vääramatu jõu toime võimaluse.
	4. Pakkumus peab sisaldama pakkuja nime, registrikoodi ja kontaktandmeid; pakkumuse esitamisega kinnitab pakkuja hankedokumendis ja selle lisades esitatud tingimuste ülevõtmist.
	5. Pakkumus peab jõus olema vähemalt 60 päeva.
4. **Pakkumuse vastavaks tunnistamine või tagasilükkamine**
	1. Hankija võib tunnistada pakkumuse vastavaks, kui selles ei esine sisulisi kõrvalekaldeid hanketeates või hankedokumendis ning selle lisades esitatud tingimustest.
	2. Hankija lükkab pakkumuse tagasi kui pakkumus ei vasta hanketeates või hankedokumendis ning selle lisades esitatud tingimustele.
	3. Hankija lükkab kõik pakkumused tagasi järgmistel juhtudel:
	4. kõigi pakkumuste maksumused ületavad hankelepingu eeldatavat maksumust ning läbirääkimised madalamate hinnapakkumiste üle ei anna tulemusi;
	5. kui hanke korraldamiseks vajalikud tingimused on oluliselt muutunud ja muudavad hanke realiseerimise võimatuks.
	6. Teade kõikide pakkumuste tagasilükkamise kohta väljastatakse protokollilise otsusena.
5. **Läbirääkimiste pidamine ja eduka pakkumuse väljaselgitamine**
	1. Vajaduse korral alustab hankija pakkujatega läbirääkimisi, teatades pakkujatele läbirääkimiste aja ja läbiviimise korra.
	2. Hankija jätab endale õiguse läbi rääkida pakkumuses esitatud maksumuse ning hanke tähtaegade üle.
	3. Eduka pakkumuse valiku aluseks on madalaim hind eurodes käibemaksuta
	4. Pärast eduka pakkumuse väljaselgitamist teeb hankija eduka pakkumuse esitanud pakkujale ettepaneku sõlmida leping.
6. **Lepingu tähtaeg ja sõlmimine**
	1. Hankeleping sõlmitakse edukaks tunnistatud pakkujaga.
	2. Pakkuja alustab töödega esimesel võimalusel peale lepingu sõlmimist. Tööde teostamise tähtaeg on 4 kuud pärast lepingu sõlmimist.
7. **Selgitused**

Hankedokumentide sisu või muu teabe kohta saab selgitusi, võttes ühendust ehitus- ja planeerimisteenistuse juhataja Urmas Möldrega (tel. 5348 7880; e-post: urmas.moldre@valga.ee)